
«Көрсетілген IT қызметтердің көлемі туралы есеп» (индексі 2-қызмет көрсету (IT), кезеңділігі жылдық) жалпымемлекеттік статистикалық байқаудың статистикалық нысанын толтыру жөніндегі нұсқаулық

1. Осы нұсқаулық «Көрсетілген IT қызметтердің көлемі туралы есеп»
(2-қызмет көрсету (IT), кезеңділігі жылдық) жалпымемлекеттік статистикалық байқаудың статистикалық нысанын (бұдан әрі – статистикалық нысан) толтыруды нақтылайды.
[bookmark: z195]2. Осы статистикалық нысанды Экономикалық қызмет түрлерінің жалпы жіктеуішінің (бұдан әрі - ЭҚЖЖ) төменде келтірілген кодтарына сәйкес IT қызмет көрсету саласында негізгі қызмет түрі бар респонденттер ұсынады:
[bookmark: z196]1) 58.2 – бағдарламалық қамтамасыз етуді шығару;
[bookmark: z197]2) 62 – компьютерлік бағдарламалау, консультациялық және басқа ілеспе көрсетілетін қызметтер;
[bookmark: z198]3) 63.1 – ақпараттық қызмет көрсету саласындағы қызмет.
[bookmark: z199]3. Статистикалық нысанды IT қызмет көрсету саласында негізгі қызмет түрі бар заңды тұлғалар және (немесе) олардың құрылымдық және оқшауланған бөлімшелері, сондай-ақ іріктемеге түскен дара кәсіпкерлер ұсынады.
[bookmark: z200]Заңды тұлғалардың құрылымдық және оқшауланған бөлімшелері егер оларға заңды тұлғалар статистикалық нысандарды тапсыру бойынша өкілеттік берсе, онда олар өзі орналасқан жері бойынша статистикалық нысандарды ұсынады. Егер құрылымдық және оқшауланған бөлімшелердің мұндай өкілеттіктері болса, онда заңды тұлғалар статистикалық нысандарды олардың орналасқан жерін көрсете отырып, құрылымдық және оқшауланған бөлімшелер бөлінісінде ұсынады.
[bookmark: z201]4. 2-бөлімде IT қызметтердің көлемі көрсетеледі, көрсетілетін қызметті алушылар резиденттер болып табылады.
[bookmark: z202]2-бөлімнің 1-бағанында «Көрсетілген қызметтер көлемі» көрсеткіші кәсіпорындардан, мекемелерден, халықтың көрсетілген қызметтерге үшін төлемінен түскен қаражат мөлшерінде көрсетілген қызметтердің құнын қамтиды.
[bookmark: z203]Көрсетілген қызметтер көлеміне оларға төлем уақыты бойынша емес, олардың өндіріс процесіне кіру сәтіндегі қызметтерді ұсынумен байланысты барлық шығындар қосылады:
[bookmark: z204]1) көліктік-дайындау шығыстарын ескерумен негізгі материалдардың, шикізаттың құны;
[bookmark: z205]2) өндірістік және өзге де қажеттіліктерге (сынақ өткізу, бақылау) пайдаланылатын, сатып алынатын материалдардың құны;
[bookmark: z206]3) отын, сондай-ақ қызметтің өндірісі үшін пайдаланылатын энергияның (электрлік, жылу, сығылған ауа) барлық түрлерін сатып алуға және өзге де коммуналдық қызметтерге арналған шығындар; 
[bookmark: z207]4) табиғи шикізатты пайдаланумен байланысты шығындар (су шаруашылығы жүйесінен алынған суға төлем, түбірімен босатылатын сүрек үшін төлем бөлігінде);
[bookmark: z208]5) бөгде субьектілер орындаған өндірістік сипаттағы жұмыстар мен көрсетілетін қызметтердің құны;
[bookmark: z209]6) өзге де материалдық шығындар;
[bookmark: z210]7) жалақы төлеуге шығыстар;
[bookmark: z211]8) салықтар мен бюджетке төленетін басқа да міндетті төлемдер, іссапар, өкілдік шығыстар, қайырымдылық көмек және өзге де шығыстар;
[bookmark: z212]9) кеңес беру, тергеу жүргізу бойынша және қауіпсіздікті қамтамасыз ету, жарнама, банк қызметтері сияқты бөгде ұйымдар көрсеткен қызметтер құны;
[bookmark: z213]10) ағымдағы жөндеу.
[bookmark: z214]Көрсетілген қызметтер көлеміне ғимараттар мен ғимараттардың құрылысына немесе күрделі жөндеуіне, машиналар мен жабдықтарды оларды пайдалану мерзімін арттыру және өнімділігін көбейту мақсатында жаңарту (негізгі капиталдың жалпы жинақталуы) және жөндеуге жұмсалған шығыстар қосылмайды.
[bookmark: z215]Көрсетілген қызметтердің құны қосымша құн салығынсыз ағымдағы бағада есепке алынады.
[bookmark: z216]2-бөлімнің 2-5-бағандарында IT қызметтердің көлемі көрсетіледі, олардың көрсетілетін қызметті алушылары меншік нысандары бойынша нақтылаумен көрсетілген заңды тұлғалар (резиденттер) болып табылады.
[bookmark: z217]2-бөлімнің 2-бағанында көрсетілетін қызметті алушылары мемлекеттік меншіктегі, оның ішінде республикалық меншік және коммуналдық меншіктегі заңды тұлғалар (резиденттер) болып табылатын IT қызметтердің көлемі көрсетіледі.
[bookmark: z218]2-бөлімнің 3-бағанында көрсетілетін қызметті алушылары жеке меншіктегі, оның ішінде азаматтардың меншік және мемлекеттік емес заңды тұлғалар мен олардың бірлестіктерінің меншіктегі (кәсіпорындардың мемлекет пен шет ел қатыспаған меншік, кәсіпорындардың мемлекет қатыс-қан меншік (шет елдің қатысуынсыз), бірлескен кәсіпорындардың шет ел қатысқан меншік, қоғамдық, соның ішінде діни бірлестіктердің меншік) заңды тұлғалар (резиденттер) болып табылатын IT қызметтердің көлемі көрсетіледі.
[bookmark: z219]2-бөлімнің 4-бағанында көрсетілетін қызметті алушылары бірлескен кәсіпорындардың шет ел қатысқан меншіктегі заңды тұлғалар (резиденттер) болып табылатын IT қызметтердің көлемі көрсетіледі.
[bookmark: z220]2-бөлімнің 5-бағанында көрсетілетін қызметті алушылары шет меншіктегі, оның ішінде басқа мемлекеттердің, олардың заңды тұлғалары мен азаматтарының меншік (шет мемлекеттердің меншік, шет елдік заңды тұлғалардың меншік, шет елдік жеке тұлғалардың меншік) және халықаралық ұйымдардың меншіктегі заңды тұлғалар (резиденттер) болып табылатын IT қызметтердің көлемі көрсетіледі.
[bookmark: z221]2-бөлімнің 6-бағанда көрсетілетін қызметті алушылары (резиденттер) жеке тұлғалар және дара кәсіпкерлер болып табылатын IT қызметтердің көлемі көрсетіледі.
[bookmark: z222]5. 3-бөлімде IT қызметтердің көлемі көрсетеледі, көрсетілетін қызметті алушылар бейрезиденттер болып табылады.
[bookmark: z223]3-бөлімнің 1-бағанында бейрезиденттерге көрсетілген IT қызметтердің көлемі көрсетіледі.
[bookmark: z224]3-бөлімнің 2-бағанында IT қызметтерді алушының елі көрсетіледі.
[bookmark: z225]2,3-бөлімнің 1.1-жолында ЭҚЖЖ 58.21.0 «Компьютерлік ойындарды шығару» кез келген платформалар үшін компьютерлік ойындар құруды қамтиды.
[bookmark: z226]2,3-бөлімнің 1.2-жолында ЭҚЖЖ 58.29.0 «Өзге де бағдарламалық жасақтаманы шығаруы»: операциялық жүйелер, бизнес және өзге де қосымшаларды өз есебінен белгілі бір нарық үшін дайын бағдарламалық жасақтаманы локализациялауды немесе бейімдеуді қоса алғанда, дайын (жеке пайдаланушылар үшін бейімделмеген) бағдарламалық жасақтаманы шығаруды қамтиды.
[bookmark: z227]2,3-бөлімнің 1.3-жолында ЭҚЖЖ 62.01.1 «Бағдарламалық кодты әзірлеу және тестілеу саласындағы қызмет»:
[bookmark: z228]1) құрылымын және мазмұнын әзірлеу және (немесе):
[bookmark: z229]жүйелік бағдарламалық жасақтаманы (жаңартуларды, өзгертулер мен толықтыруларды қоса алғанда);
[bookmark: z230]қолданбалы бағдарламалық жасақтаманы (жаңартуларды, өзгертулерді және толықтыруларды қоса алғанда);
[bookmark: z231]деректер базасын;
[bookmark: z232]интернет-ресурстарды (сайттарды) құру және жұмыс істеуі үшін қажетті бағдарламалық кодтарды жазуды;
[bookmark: z233]2) клиенттің тапсырысы бойынша бағдарламалық қамтылымды өзгерту, яғни қолданыстағы қосымшаны тапсырыс берушінің цифрлық жүйесінің инфрақұрылымында жұмыс істеуі үшін өзгерту және конфигурациялауды; 
[bookmark: z234]3) бағдарламалық кодты тестілеуді (ақаулықтарды іздеуді) қамтиды.
[bookmark: z235]2,3-бөлімнің 1.4-жолында ЭҚЖЖ 62.01.2 «Бағдарламалық қамтылымды, бағдарламалық өнімдерді, деректер базасын, интернет-ресурстарды (сайттарды), ақпараттық жүйелерді сүйемелдеу»:
[bookmark: z236]1) консультациялық қолдау, бағдарламалық жасақтаманы, бағдарламалық өнімдерді, деректер базасын, интернет-ресурстарды (сайттарды), цифрлық жүйелерді пайдаланушылардың өтініштерін қабылдауды және өңдеуді;
[bookmark: z237]2) бағдарламалық жасақтаманың, бағдарламалық өнімдердің, деректер базасының, интернет-ресурстардың (сайттардың), цифрлық жүйелердің ақауларын жоюды;
[bookmark: z238]3) профилактикалық және қалпына келтіру жұмыстары, бағдарламалық жасақтаманың, бағдарламалық өнімдердің, деректер базасының, интернет-ресурстардың (сайттардың), цифрлық жүйелердің жұмысқа қабілеттілігін мониторингілеуді;
[bookmark: z239]4) бағдарламалық жасақтаманы, бағдарламалық өнімдерді, деректер базасын, интернет-ресурстарды (сайттарды), цифрлық жүйелерді енгізуді қамтиды.
[bookmark: z240]2,3-бөлімнің 1.5-жолында ЭҚЖЖ 62.01.3 «Ақпараттық технологиялар саласындағы жобаны басқару жөніндегі қызметі»:
[bookmark: z241]1) цифрлық технологиялар саласындағы жобаны іске асыру бойынша технологиялық шешімдерді таңдауды;
[bookmark: z242]2) цифрлық технологиялар саласындағы жобаға қатысушылардың жұмысын ұйымдастыруды;
[bookmark: z243]3) цифрлық технологиялар саласындағы жобаның проблемалық мәселелерін шешуді;
[bookmark: z244]4) цифрлық технологиялар саласындағы жоба бойынша басқару құжаттамасын әзірлеу және өзгертуді (жоспар-график, хаттамалар, есептер, іскерлік хат алмасу) қамтиды.
[bookmark: z245]2,3-бөлімнің 1.6-жолында ЭҚЖЖ 62.01.4 «Техникалық құжаттаманы және жүйелік архитектураны әзірлеу саласындағы қызмет»:
[bookmark: z246]1) бағдарламалық жасақтаманы, бағдарламалық өнімдерді, деректер базасын, интернет-ресурстарды (сайттарды), цифрлық жүйелерді (жобалау құжаттамасын) жасау немесе пысықтау кезінде қолданылатын техникалық құжаттаманы әзірлеуді, оған өзгерістер енгізуді;
[bookmark: z247]2) бағдарламалық жасақтаманы, бағдарламалық өнімдерді, деректер базасын, интернет-ресурстарды (сайттарды), цифрлық жүйелерді құру немесе пысықтау кезінде қолданылатын жүйелік архитектураны жобалауды қамтиды.
[bookmark: z248]2,3-бөлімнің 1.7-жолында ЭҚЖЖ 62.02.0 «Ақпараттық технологиялар саласындағы консультациялық көрсетілетін қызметтер»:
[bookmark: z249]1) серверлік жабдықты, бағдарламалық жасақтаманы және коммуникациялық технологияларды, соның ішінде тиісті пайдаланушыларды оқытуды біріктіретін аппараттық-бағдарламалық кешендерді жоспарлауды және жобалауды;
[bookmark: z250]2) тұжырымдамаларды, стратегияларды, мемлекеттік бағдарламалық құжаттарды әзірлеу және түзетуді;
[bookmark: z251]3) техникалық түсіндірмелер мен негіздемелерді дайындауды;
[bookmark: z252]4) аппараттық-бағдарламалық кешендер мен деректерді өңдеу орталықтарының аудитін (тексеру) қамтиды.
[bookmark: z253]2,3-бөлімнің 1.8-жолында ЭҚЖЖ 62.03.1 «Аппараттық-бағдарламалық кешендерге жүйелік-техникалық қызмет көрсету»:
[bookmark: z254]1) клиенттің орналасқан жерінде аппараттық-бағдарламалық кешендерді және/немесе деректерді өңдеу құралдарын басқаруды және олардың жұмыс істеуін (пайдалануын), сондай-ақ ілеспе қызметтерді қамтамасыз етуді;
[bookmark: z255]2) профилактикалық және қалпына келтіру жұмыстары, клиенттің орналасқан жеріндегі аппараттық-бағдарламалық кешендердің және/немесе деректерді өңдеу құралдарының жұмысқа қабілеттілігін мониторингілеуді, сондай-ақ ілеспе қызметтерді қамтиды.
[bookmark: z256]2,3-бөлімнің 1.9-жолында ЭҚЖЖ 62.03.2 «Аппараттық - бағдарламалық кешендерді монтаждау және баптау саласындағы қызмет» мыналарды қамтиды:
[bookmark: z257]1) клиенттің орналасқан жерінде аппараттық-бағдарламалық кешендерді және/немесе деректерді өңдеу құралдарын монтаждау, сондай-ақ ілеспе қызметтер;
[bookmark: z258]2) клиенттің орналасқан жерінде аппараттық-бағдарламалық кешендерді және/немесе деректерді өңдеу құралдарын пайдалану режиміне қосу және жөндеу, сондай-ақ ілеспе қызметтер.
[bookmark: z259]2,3-бөлімнің 1.10-жолында ЭҚЖЖ 62.09.2 «Киберқауіпсіздік саласындағы қызмет»: 
[bookmark: z260]1) киберқауіпсіздік жөніндегі құжаттаманы (талаптарды) әзірлеу, оған өзгерістер енгізуді;
[bookmark: z261]2) киберқауіпсіздік талаптарына сәйкестігін сынауға бағдарламалық өнімдерді, деректер базасын, сайттарды, цифрлық жүйелерді, аппараттық-бағдарламалық кешендерді дайындауды;
[bookmark: z262]3) ұйымның ақпараттық-коммуникациялық инфрақұрылым объектілерін қорғауды;
[bookmark: z263]4) осалдықтарды анықтауды;
[bookmark: z264]5) цифрлық объектілерін қорғауды қамтамасыз ету мониторингін;
[bookmark: z265]6) Интернет-ресурстардың мониторингін;
[bookmark: z266]7) киберқауіпсіздік талаптарына сәйкес цифрлық жүйелердің, автоматтандырылған басқару жүйелерінің, аппараттық-бағдарламалық кешендердің жұмыс істеу жағдайларының өзгерместігіне мониторингті;
[bookmark: z267]8) киберқауіпсіздік инциденттеріне ден қоюды;
[bookmark: z268]9) барлық қолжетімді арналар бойынша кәсіпорын шегінен тыс құпия ақпараттың таралуын бақылауды;
[bookmark: z269]10) киберқауіпсіздік аудитін;
[bookmark: z270]11) киберқауіпсіздік оқиғалары мен инциденттерін жоюды;
[bookmark: z271]12) киберқауіпсіздік төнетін қатерлерді анықтау, талдау және алдын алу бөлігінде ақпаратты қорғау құралдарын әзірлеуді;
[bookmark: z272]13) ақпаратты криптографиялық қорғау құралдарын әзірлеуді қамтиды.
[bookmark: z273]2,3-бөлімнің 1.11-жолында ЭҚЖЖ 62.09.9 «Ақпараттық технологиялар саласындағы өзге де қызмет түрлеріне» басқа санаттарға кірмейтін цифрлық технологиялар мен компьютерлерге қатысты өзге де қызмет түрлерін қамтиды, мысалы:
[bookmark: z274]компьютерлерді авариялық қалпына келтіру бойынша көрсетілетін қызметтер;
[bookmark: z275]дербес компьютерлерді орнату (баптау);
[bookmark: z276]бағдарламалық жасақтаманы орнату бойынша көрсетілетін қызметтер.
[bookmark: z277]2,3-бөлімнің 1.12-жолында ЭҚЖЖ 63.11.1 «Серверлік үй-жайларды (деректерді өңдеу орталықтарын) пайдалануға беру жөніндегі қызмет»:
[bookmark: z278]1) осы цифрлық объектілеріне тұрақты қашықтан және физикалық қолжетімділікті қамтамасыз ете отырып, цифрлық объектілерін орналастыру үшін серверлік, телекоммуникациялық инфрақұрылымды, технологиялық платформаларды ұсыну (хостинг);
[bookmark: z279]2) интернет-ресурстарды (сайттарды), деректерді ағынмен жіберу сервистерін орналастыру үшін серверлік, телекоммуникациялық инфрақұрылымды, технологиялық платформаларды мамандандырылған ұсыну;
[bookmark: z280]3) клиенттерге жоғары өнімді есептеу ресурстарына (суперкомпьютерлерге) мерзімді қол жеткізу мүмкіндігін беруді қамтиды.
[bookmark: z281]2,3-бөлімнің 1.13-жолында ЭҚЖЖ 63.11.3 «Цифрлық майнингті жүзеге асыру жөніндегі қызмет» блокчейн арқылы цифрлық объектілеріндегі деректер блоктарының тұтастығын растауды қамтамасыз ететін деректерді шифрлау мен өңдеудің берілген алгоритмдеріне сәйкес компьютерлік, энергетикалық қуаттарды пайдалана отырып, есептеу операцияларын жүргізуді қамтиды.
[bookmark: z282]2,3-бөлімнің 1.14-жолында ЭҚЖЖ 63.11.4 «Деректерді өңдеу саласындағы қызмет»:
[bookmark: z283]1) деректерді трансформациялауды (түрлендіруді) қоса алғанда, клиенттің деректерін өңдеу және алынған нәтижелерді ұсынуды;
[bookmark: z284]2) жеке немесе клиент ұсынған скорингтік, сегменттациялық және өзге де модельдер негізінде болжамды талдауды (болжамды талдау) қамтиды.
[bookmark: z285]2,3-бөлімнің 1.15-жолында ЭҚЖЖ 63.11.5 «Бағдарламалық өнімдерді, цифрлық ақпараттық ресурстарды, мобильді және өзге де қосымшаларды пайдалануға беру» пайдаланушы (клиент) тарапынан байланыс қызметтерін қоспағанда, осы бағдарламалық өнімдерге қашықтан қол жеткізуді ұйымдастыру арқылы да, клиент ұсынған серверлік, телекоммуникациялық инфрақұрылымдарда, технологиялық платформаларда орналастыру арқылы да бағдарламалық өнімдерді, цифрлық ресурстарды, мобильді және өзге де қосымшаларды пайдалануға беруді қамтиды.
[bookmark: z286]2,3-бөлімнің 1.16-жолында ЭҚЖЖ 63.12.0 «Веб-порталдардың қызметі»:
[bookmark: z287]1) ақпаратты жеңіл іздеуді қамтамасыз ететін Интернет-мекенжайлардың ауқымды деректер базасын жүргізу және әзірлеу мақсатымен іздеу жүйелерін пайдаланатын веб-сайттарды қолдану және форматта ұстауды;
[bookmark: z288]2) Интернет желісінде порталдар ретінде жұмыс істейтін мерзімдік жаңартылып отыратын ақпараттарды ұсынатын бұқаралық ақпарат құралы веб-сайттары сияқты өзге де веб-сайттарының жұмыс істеуін қамтиды.
[bookmark: z289]2,3-бөлімнің 1.3.1, 1.4.1, 1.5.1, 1.6.1, 1.16.1-жолдарында Қазақстан Республикасы Инвестициялар және даму министрінің 2018 жылғы 20 сәуірдегі № 260 бұйрығымен бекітілген ұйымдардың Тауарларды, жұмыстарды және көрсетілетін қызметтерді сатып алу кезінде елішілік құндылықты есептеуінің бірыңғай әдістемесіне сәйкес елішілік құндылықты (жергілікті қамтуды) есептеу жүргізіледі (Нормативтік құқықтық актілерді мемлекеттік тіркеу тізілімінде № 16942 болып тіркелген).
[bookmark: z290]6. Есепті кезеңде қызметі болмаған кезде респондент тиісті жылға арналған бекітілген Респонденттердің жалпымемлекеттік статистикалық байқаулар бойынша бастапқы статистикалық деректерді ұсыну графигінде көрсетілген осы есепті кезең үшін статистикалық нысандарды ұсынудың ең ерте мерзімдерінің аяқталу күнінен кешіктірмей Қызметінің болмағандығы туралы хабарламаны Қазақстан Республикасы Статистика агенттігі төрағасының 2010 жылғы 9 шілдедегі № 173 бұйрығымен бекітілген Статистикалық байқаулар жүргізу кезінде респонденттердің бекітілген статистикалық нысандар бойынша анық бастапқы статистикалық деректерді ұсыну қағидаларында белгіленген тәртіппен ұсынады (Нормативтік құқықтық актілерді мемлекеттік тіркеу тізілімінде № 6459 болып тіркелген).
[bookmark: z291]7. Осы статистикалық нысанды тапсыру электрондық түрде немесе қағаз жеткізгіште жүзеге асырылады. Статистикалық нысанды электронды түрде толтыру Қазақстан Республикасы Стратегиялық жоспарлау және реформалар агенттігі Ұлттық статистика бюросының интернет-ресурсында (https://cabinet.stat.gov.kz/) орналастырылған «Респонденттің кабинеті» арқылы  жүзеге асырылады.
[bookmark: z292]8. Ескертпе: Х-бұл позиция толтыруға жатпайды.
[bookmark: z293]9. Арифметикалық-логикалық бақылау:
[bookmark: z294]1) 2-бөлім:
[bookmark: z295]1-баған = ∑ 2, 3, 5, 6-бағандар барлық жолдар бойынша;
[bookmark: z296]3-баған ≥ 4-баған;
[bookmark: z297]1-жол = 1.1-жол+ 1.2-жол + 1.3-жол + 1.4-жол + 1.5-жол + 1.6-жол + 
[bookmark: z298]1.7-жол + 1.8-жол + 1.9-жол + 1.10-жол + 1.11-жол + 1.12-жол + 1.13-жол + 1.14-жол;
[bookmark: z299]1.3-жол ≥ 1.3.1-жол 1, 2, 3, 4, 5, 6-бағандар бойынша;
[bookmark: z300]1.4-жол ≥ 1.4.1-жол 1, 2, 3, 4, 5, 6-бағандар бойынша;
[bookmark: z301]1.14-жол ≥ 1.14.1-жол 1, 2, 3, 4, 5, 6-бағандар бойынша.
[bookmark: z302]2) 3-бөлім:
[bookmark: z303]1-жол = 1.1-жол+ 1.2-жол + 1.3-жол + 1.4-жол + 1.5-жол + 1.6-жол + 
[bookmark: z304]1.7-жол + 1.8-жол + 1.9-жол + 1.10-жол + 1.11-жол + 1.12-жол + 1.13-жол + 1.14-жол;
[bookmark: z305]1.3-жол ≥ 1.3.1-жол 1- баған бойынша;
[bookmark: z306]1.4-жол ≥ 1.4.1-жол 1- баған бойынша;
[bookmark: z307]1.14-жол ≥ 1.14.1-жол 1-баған бойынша.

